Na osnovu Programa mjera za unapređenje poljoprivredne proizvodnje u 2020. godini na području Grada Zenica broj: 01-45-11729/20 od 04.06.2020. godine, Grad Zenica, putem Službe za privredu i upravljanje razvojem, raspisuje:

**JAVNI POZIV**

**za podnošenje zahtjeva za dodjelu podsticajnih sredstava za proširenje proizvodnje u oblasti poljoprivrede**

1. **PREDMET JAVNOG POZIVA**

Predmet Javnog poziva je dodjela bespovratnih finansijskih sredstava za poljoprivredne proizvođače s područja Grada Zenice, koji imaju registrovanu poljoprivrednu djelatnost kao osnovno ili dodatno zanimanje po Zakonu o obrtu i srodnim djelatnostima, za proširenje proizvodnje u oblasti poljoprivrede.

1. **NAMJENA I IZNOS PODSTICAJNIH SREDSTAVA**

Podsticajna sredstva su namjenjena za za nabavku životinja, plastenika i sadnog materijala. Ukupan iznos javnog poziva je do 33.000,00 KM. **Podsticajna sredstva po jednom vlasniku obrta iznose maksimalno 3.000,00 KM.**

1. **PRAVO UČEŠĆA**

Pravo na učešće za odobravanje sredstava u proširenju proizvodnje u poljoprivredi imaju vlasnici registrovanih obrta u oblasti poljoprivrede:

- kojima sredstva iz ove vrste podsticaja nisu dodijeljena u prethodnim godinama,

- čiji je obrt upisan u Registar poljoprivrednih gazdinstava i Registar klijenata,

- koji se bave jednom od dolje navedenih poljoprivrednih proizvodnji, te u istoj proizvodnji posjeduju:

* minimalno 2 muzne krave
* minimalno 5 grla tovnih junadi
* minimalno 50 ovaca
* minimalno 25 koza
* minimalno 5.000 tovnih pilića
* minimalno 500 koka nosilica
* minimalno 5 rasplodnih krmača
* minimalno 30 tovnih prasadi
* minimalno 30 pčelinjih društava
* minimalno 200m2  plastenika ili staklenika
* minimalno 2 dunuma pod jagodičastim voćem
* minimalno 3 dunuma intenzivnih zasada visokostablašica (jabučasto, koštičavo i jezgrasto voće).

1. **OBAVEZNA DOKUMENTACIJA**

Uz zahtjev za podsticaj podnosioci trebaju priložiti sljedeću dokumentaciju:

1. Ovjerenu kopiju Rješenja o registraciji djelatnosti - poljoprivreda (osnovna ili dodatna djelatnost)
2. Uvjerenje da vlasnici obrta nemaju neizmirenih obaveza po osnovu poreza i doprinosa
3. Ovjerenu izjavu podnosioca zahtjeva da će odobrena novčana sredstva namjenski utrošiti i registrovanu djelatnost održavati minimalno 24 mjeseca
4. Predračun o nabavci (kupovini) izdat na ime registrovanog obrta.
5. Obavještenje o razvrstavanju djelatnosti prema Klasifikaciji djelatnosti (izdato od strane Federalnog zavoda za statistiku - Kantonalni ured Zenica)
6. Potvrdu o otvorenom aktivnom računu
7. **PROVOĐENJE POSTUPKA PO JAVNOM POZIVU**

Postupak po Javnom pozivu provest će Komisija koju će imenovati Gradonačelnik. Komisija će izvršiti odabir korisnika na osnovu prispjelih prijava, provjerene dokumentacije i uviđaja na terenu. Grad Zenica će sa odabranim kandidatima zaključiti ugovor o dodjeli podsticajnih sredstava kojim će se regulisati međusobna prava i obaveze. Nepotpune i ne blagovremene prijave se neće uzimati u razmatranje.

**NAPOMENA:**Vlasnici poljoprivrednih obrta, koji ostvare pravo na podsticaj u proširenju proizvodnje u oblasti poljoprivrede, ne mogu ostvariti podsticaj za refundaciju troškova obaveznih doprinosa (PIO, zdravstveno osiguranje i osiguranje od nezaposlenosti).

**VI. NAČIN I ROK PODNOŠENJA PRIJAVA**

Obrasci zahtjeva za prijavu na Javni poziv se mogu preuzeti na info pultu Grada Zenica. Zahtjev sa obaveznom dokumentacijom se dostavlja na Protokol Grada Zenica. **Rok za podnošenje zahtjeva je 30 dana, od dana objavljivanja Javnog poziva na web stranici Grada.** Nepotpuna, neuredna, netačna i neblagovremena dokumentacija neće se uzimati u razmatranje.

Sve dodatne informacije u vezi sa Javnim pozivom se mogu dobiti u Službi za privredu i upravljanje razvojem Grada Zenica, na brojeve telefona 032/447-706 i 032/447-708, svakim radnim danom od 07.30 do 16.00 sati.